สาว 30 ดวงถึงฆาต ขี่มอเตอร์ไซค์ผ่านใต้ต้นมะขามโค่นทับดับคาถนน 
สาวลพบุรีดวงถึงฆาต ขี่ จยย.ไปบนถนน ถูกต้นมะขามที่โคนต้นมีรอยไฟไหม้มานานแล้ว เกิดโค่นล้มลงมาพอดี ขณะที่รถวิ่งผ่านใต้ต้น ทับทั้งรถทั้งคน เสียชีวิตคาที่เวลา 10.30 น.วันที่ 13 ก.พ. ร.ต.อ.ธีวานนท์ รัตนะ รอง สว.สอบสวน สภ.ม่วงค่อม จ.ลพบุรี รับแจ้งเหตุอุบัติเหตุต้นไม้ขนาดใหญ่ล้มทับรถจยย. มีผู้เสียชีวิต เหตุเกิดที่บริเวณหน้าโรงเรียนชัยบาดาลพิทยา ถนนสาย 205 ช่วง อ.ท่าหลวง-ม่วงค่อม ต.ม่วงค่อม อ.ชัยบาดาล จ.ลพบุรี จึงเดินทางไปตรวจสอบพร้อมด้วยหน่วยกู้ภัยพ้งไล้ 16 ลำนารายณ์ที่เกิดเหตุบนถนนพบต้นมะขามขนาดใหญ่โค่นล้มขวางทางอยู่บนถนนที่ใต้ต้นไม้พบศพของ น.ส.ศิลาทิพย์ จันทรถ อายุ 30 ปี บ้านเลขที่ 51 หมู่ 8 ต.ม่วงค่อม อ.ชัยบาดาล จ.ลพบุรี เสียชีวิตในสภาพศพถูกต้นไม้ทับกระแทกร่างอย่างแรง มีบาดแผลที่ศีรษะและลำตัว เลือดไหลนองพื้นถนน ส่วนที่ปลายเท้าขาข้างขวาของผู้ตายพาดทับอยู่บนรถจยย.ฮอนด้า คลาสสิก สีชมพู หมายเลขทะเบียน 1 กณ 1031 ลพบุรีซึ่งจอดตั้งอยู่ สภาพถูกต้นไม้ทับพังเยินทั้งคัน ใกล้กันพบหมวกกันน็อกสีดำตกอยู่ที่พื้นถนน ตรวจสอบที่โคนต้นมะขามมีร่องรอยไฟไหม้ที่โคนต้นอยู่เก่าแล้วจากการสอบสวนในเบื้องต้น ทราบว่าขณะที่ผู้ตายขี่รถจยย.กลับจากทำธุระ มาถึงจุดเกิดเหตุ เป็นจังหวะเดียวกันกับต้นมะขามใหญ่ที่ยืนต้นมานาน มีรอยไฟไหม้ที่โคน ได้หักโค่นลงมาในจังหวะเดียวกันที่ผู้ตายขี่จยย.ผ่านมาใต้ต้นมะขามพอดี เป็นเหตุให้ต้นไม้ล้มทับทั้งคนทั้งรถ เสียชีวิตคาที่ดังกล่าว
สาวลพบุรีดวงถึงฆาต ขี่ จยย.ไปบนถนน ถูกต้นมะขามที่โคนต้นมีรอยไฟไหม้มานานแล้ว เกิดโค่นล้มลงมาพอดี ขณะที่รถวิ่งผ่านใต้ต้น ทับทั้งรถทั้งคน เสียชีวิตคาที่ 
ต้นไม้ลมทับ,ต้นไม้ทับตาย,ต้นมะขามทับตาย,ต้นมะขามล้มทับ,ข่าวทั่วไป